СВИ: о писцу, уводна песма и предговор и анализа следећих песама:

* **Плави чуперак**
* Увежбајте изражајно читање песме.
* Објасните симболику плавог чуперка.
* Опишите какве промене у мислима, осећањима, понашањима и расположењима изазива плави чуперак.
* Објасните како изгледа један дан дечака коме се плави чуперак непрестано мота по глави.
* Опишите такво стање карактеристичним епитетима.
* **Загонетка**
* Увежбајте изражајно читање песме.
* Подсетите се песме „Плава звезда” и објасните на који начин она одређује значење ове песме.
* Објасните у каквој вези стоје наслов и песма.
* Образложите поруку или одгонетку песме.
* **Све боје света**
* Увежбајте изражајно читање песме.
* Одредите улогу боја у исказивању емоционалног стања лирског субјекта.
* Протумачите какво љубавно расположење доноси ова песма.

Опишите силину љубави која се преноси на окружење и улепшава свет.

Истраживачки задаци

* **Одлука**
* Увежбајте изражајно читање песме.
* Објасните каква осећања доноси песма.
* Упоредите ову песму са песмом „Све боје света”.
* Протумачите шта читаоцу поручује песма о поразу.
* **После љубави**
* Увежбајте изражајно читање песме.
* Посматрајте ову песму као наставак песме „Одлука” и запишите своја размишљања.
* Упоредите тражење нових љубави са тражењем нових звезда.
* **Птица**
* Увежбајте изражајно читање песме.
* Протумачите врсту стиха у овој песми.

Покажите да ова песма доноси зрелије емоције у односу на претходне песме.

Истраживачки задаци

* **Ђачки корзо**
* Увежбајте изражајно читање песме.
* Објасните значење речи корзо и како лирски субјект то доживљава
* Шта се на „ђачком корзоу најлепше санја“ и „најлепше жели“
* **Први танго**
* Увежбајте изражајно читање песме.
* Танго – значење, историјат, значење које танго има за дечаке и за девојчице
* Објасни симболику првог танга у овој песми
* **Прва љубав**

Увежбајте изражајно читање песме

Опишите како изгледа прва љубав; са чиме се слажете, а са чиме не

Како прва љубав утиче на нас, шта мења...

**ПРИМЕР КАКО СЕ ПИШЕ ЛЕКТИРА**

**МИРОСЛАВ АНТИЋ: ПЛАВИ ЧУПЕРАК**

**О ПИСЦУ:**

**Мирослав Антић** је један од најчитанијих и најпознатијих наших савремених песника за младе. Рођен је 1932. године у Мокрину, а умро 1986. године у Новом Саду. Био је новинар, песник и сликар. Његове најпознатије песничке књиге су: *Испричано за пролеће, Плаво небо, Псовке нежности, Плави чуперак, Шашава књига* и *Гарави сокак*.

Мирослав Антић пева о детињству, о дечаштву и младости. Пева о другарству, о дечијој необузданости и знатижељама, о жељама и сновима дечака, о ономе што деца јесу и што би желела бити. Пева о првим дечјим искуствима, о првим неспоразумима са светом око себе, о страховима, о стиду и дилемама, о првој заљубљености и важности коју себи придају заљубљени.

За своје књиге о деци рећи ће да их није написао он, већ деца око њега, а да је он само записивао оно што су могле видети детиње очи, чути њихове уши, помислити њихове главе и осећати њихове душе.

**Плави чуперак**

Књижевни род: лирика

Књижевна врста: љубавна песма

Тема: Прича о првој дечачкој заљубљености (или, шта се дешава у души заљубљеног дечака и како се та заљубљеност показује према другима).

Мотиви: плави чуперак, заљубљени дечак

Анализа песме:

Плави чуперак је само један детаљ који краси девојчицу. Он је најистуренији и највидљивији. Све што је враголасто, сав шарм и лепота као да су стали у тај чуперак. Један дечак је опседнут управо тим „плавим чуперком“. Он је сада његова преокупација и без њега све губи смисао: и школа, и разред, дан и ноћ. Све што мисли и осећа он везује за плави чуперак.

Песник о заљубљеном дечаку не пева као неко ко посматра са стране и мисли у дечаково име. Он ствара песму тако да је читалац доживљава као личну исповест. Из те исповести сазнајемо да је реч о девојчици Сањи из 6/а. Та заљубљеност га уводи у свет одраслих: више није безбрижан и весео – одједном се „уозбиљио“. Озбиљност је у целом његовом држању и у изразу лица („па се умудриш/удрвениш“). И не само то! Заљубљени се често и зацрвени од стида, нарочито ако се сазна за његову тајну. Писац још заљубљеног дечака описује овако: почиње да грицка нокте, крије лице, шаље цедуљице, запоставља учење (а и када се учи све се „меша“: *чињенице из истог предмета и разних области, оно што треба и оно што не треба знати*).

Тако један „плави чуперак“ може да направи чудо у нечијој глави, а од правог јунака „туњавка и неспретњака“.